Hypsiglena unaocularus

Hypsiglena unaocularus é unha especie de réptil da familia Colubridae, endémica das rochas da illa Clarión, no arquipélago de Revillagigedo, a 1 100 km da costa oeste de México. Mide entre 40 e 46 cm de lonxitude. É de cor marrón escuro, con manchas negruzcas sobre a cabeza e o pescozo. Aliméntase de insectos e lagartas.

 Descubrimento 
En 1936, foron recolectados exemplares por primeira vez por Charles William Beebe, que foron descritos como subespecie de Hypsiglena ochrorhyncha, por Wilmer Tanner en 1944.Tanner, Wilmer W. (1944) "A taxonomic study of the genus Hypsiglena"; The Great Basin Naturalist 5 (3-4): 25–92. No 2013, foron encontrados dous espécimes, co cal se confirmou o achado de Beebe. As análises de ADN permitiron establecer que non se trata dunha subespecie de H. ochrorhyncha nin de Hypsiglena torquata, como se cría ata entón, senón dunha especie diferente e, a análise filoxenética determinou que o seu parente máis achegado é a cobra manchada da Illa Santa Catalina, Hypsiglena catalinae.Nájar, Alberto (2014) "La serpiente mexicana que nadie vio en 78 años"; BBC Mundo, 27 de mayo de 2014.Mulcahy, Daniel G.; Juan E. Martínez Gómez; Gustavo Aguirre León; Juan A. Cervantes Pasqualli and George R. Zug (2014) "Rediscovery of an Endemic Vertebrate from the Remote Islas Revillagigedo in the Eastern Pacific Ocean: The Clarión Nightsnake Lost and Found"; PLoS One 9 (5): e97682. 

 Notas 

Categoría:Colúbridos
Categoría:Animais descritos en 1944